neuvoston asetus Euroopan yhteisöjen virkamiesten sekä sopimussuhteisten ja väliaikaisten toimihenkilöiden, joiden asemapaikka on kolmannessa maassa, ja eräiden jossakin kymmenestä uudesta jäsenvaltiosta enintään 15 kuukauden ajan liittymisen jälkeen toimessa pysyvien virkamiesten palkkoihin 1 päivästä heinäkuuta 2004 alkaen sovellettavista korjauskertoimista /* KOM/2004/0771 lopull. */





Bryssel 03.12.2004 KOM(2004)771 lopullinen Ehdotus NEUVOSTON ASETUS Euroopan yhteisöjen virkamiesten sekä sopimussuhteisten ja väliaikaisten toimihenkilöiden, joiden asemapaikka on kolmannessa maassa, ja eräiden jossakin kymmenestä uudesta jäsenvaltiosta enintään 15 kuukauden ajan liittymisen jälkeen toimessa pysyvien virkamiesten palkkoihin 1 päivästä heinäkuuta 2004 alkaen sovellettavista korjauskertoimista (komission esittämä) PERUSTELUT Henkilöstösääntöjä muutettiin 5 päivänä lokakuuta 1987 annetulla asetuksella (Euratom, EHTY, ETY) N:o 3019/87, jolla niihin lisättiin liite X kolmansissa maissa työskenteleviin Euroopan yhteisöjen virkamiehiin sovellettavista erityismääräyksistä ja poikkeuksista. Asetuksella perustettiin mm. erityinen palkkajärjestelmä, ja uuden liitteen 11, 12 ja 13 artikla koskevat sellaisten virkamiesten palkkausta, joiden asemapaikka on mainituissa maissa. Järjestelmässä palkka maksetaan euroina Belgiassa, mutta se voidaan maksaa joko kokonaan tai osittain myös asemamaan valuuttana. Tällöin paikallisena valuuttana maksettavaan palkan osaan sovelletaan korjauskerrointa. Uudet henkilöstösäännöt tulivat voimaan 1. toukokuuta 2004 (asetus (EY, Euratom) N:o 723/2004, annettu 22 päivänä maaliskuuta 2004), ja siitä lähtien palkkausjärjestelmää on sovellettu myös sopimussuhteisiin toimihenkilöihin. Kyseisen liitteen 13 artiklan mukaan neuvoston oli vahvistettava kolmansissa maissa sovellettavat korjauskertoimet kuuden kuukauden välein. Neuvosto vahvisti 18 päivänä heinäkuuta 1988 annetulla asetuksella (EHTY, ETY, Euratom) N:o 2175/88 ensimmäiset korjauskertoimet, joita sovellettiin 10. lokakuuta 1987 alkaen. Neuvosto vahvisti korjauskertoimet viimeksi 5 päivänä lokakuuta 2004 annetulla neuvoston asetuksella (EY, Euratom) N:o 1785/2004, ja kertoimet tulivat voimaan 1. tammikuuta 2004. Kymmenen uuden jäsenvaltion liittymisasiakirjan 33 artiklan 4 kohta muodostaa oikeusperustan, jonka nojalla henkilöstösääntöjen liitteen X soveltamisalaa (yhteisön ulkopuolisissa maissa toimessa oleviin virkamiehiin sovellettava järjestelmä) laajennettiin koskemaan Euroopan yhteisöjen virkamiehiä, jotka pysyvät toimessa jossakin uudessa jäsenvaltiossa enintään 15 kuukauden ajan liittymisen jälkeen. Uusia jäsenvaltioita varten olisi siis vahvistettava sekä henkilöstösääntöjen liitteen XI että sen liitteen X mukaiset korjauskertoimet. Liitteessä X olevan 13 artiklan mukaan neuvosto vahvistaa kolmansissa maissa sovellettavat korjauskertoimet vastedes kerran vuodessa. Tämä ehdotus koskee Euroopan yhteisöjen virkamiesten sekä sopimussuhteisten ja väliaikaisten toimihenkilöiden, joiden asemapaikka on kolmannessa maassa, ja eräiden jossakin kymmenestä uudesta jäsenvaltiosta enintään 15 kuukauden ajan liittymisen jälkeen toimessa pysyvien virkamiesten palkkoihin 1 päivästä heinäkuuta 2004 alkaen sovellettavien korjauskertoimien vahvistamista. Nämä korjauskertoimet vahvistetaan siis nyt ensimmäistä kertaan vuodeksi kerrallaan. Talousarvioon kohdistuvat vaikutukset ovat vähäiset suhteessa lähetystöjen kokonaishallintobudjettiin. Yhteisön ulkopuolella sovellettava palkkajärjestelmä perustuu periaatteeseen, jonka mukaan paikallisena valuuttana maksettavien palkkojen ja Brysselissä maksettavien palkkojen on taattava tasavertainen ostovoima. Periaatetta sovelletaan Eurostatin laskemien hintapariteettien perusteella. Korjauskerroin saadaan jakamalla hintapariteetti valuuttakurssilla. Korjauskertoimien vahvistamisen keskeinen osa on siis eri asemapaikkojen ja Brysselin välisten hintapariteettien laskeminen. Käytettävä valuuttakurssi vahvistetaan varainhoitoasetuksen soveltamissääntöjen mukaisesti käyttäen sinä päivänä voimassa ollutta kurssia, jona korjauskertoimia alettiin soveltaa. Taulukossa A ilmoitetaan kullekin asemapaikalle uudet hintapariteetit heinäkuulta 2004, vastaavat valuuttakurssit ja näihin perustuvat korjauskertoimet. Taulukossa B ilmoitetaan kullekin asemapaikalle taulukossa A annettujen lukujen prosentuaalinen kehitys edelliseen asetukseen verrattuna. LIITE TAULUKKO A +++++ TABLE +++++ LIITE TAULUKKO B +++++ TABLE +++++ Ehdotus NEUVOSTON ASETUS Euroopan yhteisöjen virkamiesten sekä sopimussuhteisten ja väliaikaisten toimihenkilöiden, joiden asemapaikka on kolmannessa maassa, ja eräiden jossakin kymmenestä uudesta jäsenvaltiosta enintään 15 kuukauden ajan liittymisen jälkeen toimessa pysyvien virkamiesten palkkoihin 1 päivästä heinäkuuta 2004 alkaen sovellettavista korjauskertoimista EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuhun henkilöstöön sovellettavat palvelussuhteen ehdot, jotka vahvistetaan asetuksella (ETY, Euratom, EHTY) N:o 259/68[1] ja jotka on viimeksi muutettu asetuksella (EY, Euratom) N:o 857/2004[2], ja erityisesti niiden liitteessä X olevan 13 artiklan ensimmäisen kohdan, ottaa huomioon kymmenen uuden jäsenvaltion liittymisasiakirjan ja erityisesti sen 33 artiklan 4 kohdan, ottaa huomioon komission ehdotuksen, sekä katsoo seuraavaa: On syytä ottaa huomioon elinkustannusten kehitys yhteisön ulkopuolisissa maissa ja vahvistaa Euroopan yhteisöjen virkamiesten sekä sopimussuhteisten ja väliaikaisten toimihenkilöiden, joiden asemapaikka on kolmannessa maassa, ja eräiden jossakin kymmenestä uudesta jäsenvaltiosta enintään 15 kuukauden ajan liittymisen jälkeen toimessa pysyvien virkamiesten asemapaikan valuuttana maksettaviin palkkoihin 1 päivästä heinäkuuta 2004 alkaen sovellettavat korjauskertoimet. Asetuksen (EY, Euratom) N:o 1785/2004[3] nojalla maksuun sovellettavat korjauskertoimet saattavat johtaa palkan nousuun tai laskuun taannehtivasti. Olisi annettava säännökset palkan maksamisesta taannehtivasti tilanteessa, jossa uusien korjauskertoimien soveltaminen johtaa palkan nousuun. Olisi annettava säännökset liikaa maksettujen määrien takaisinperimisestä 1 päivän heinäkuuta 2004 ja tämän asetuksen voimaantulopäivän väliseltä ajalta tilanteessa, jossa uudet korjauskertoimet johtavat palkan laskuun. Olisi säädettävä, että maksujen mahdollinen takaisinperiminen voi enimmillään koskea tämän asetuksen voimaantuloa edeltävää kuuden kuukauden jaksoa ja että päätöksen vaikutukset voidaan porrastaa enintään kahdentoista kuukauden ajalle kyseisestä päivästä, mikä vastaa Euroopan yhteisöjen virkamiesten ja muun henkilöstön palkkoihin ja eläkkeisiin yhteisössä sovellettavia korjauskertoimia koskevia säännöksiä, ON ANTANUT TÄMÄN ASETUKSEN: 1 artikla Liitteessä vahvistetaan Euroopan yhteisöjen virkamiesten sekä sopimussuhteisten ja väliaikaisten toimihenkilöiden, joiden asemapaikka on kolmannessa maassa, ja eräiden jossakin kymmenestä uudesta jäsenvaltiosta enintään 15 kuukauden ajan liittymisen jälkeen toimessa pysyvien virkamiesten asemapaikan valuuttana maksettaviin palkkoihin 1 päivästä heinäkuuta 2004 alkaen sovellettavat korjauskertoimet. Palkkojen laskemisessa käytettävä valuuttakurssi vahvistetaan varainhoitoasetuksen soveltamissääntöjen mukaisesti käyttäen ensimmäisessä kohdassa tarkoitettuna päivänä voimassa ollutta kurssia. 2 artikla Toimielimet suorittavat maksut taannehtivasti, jos liitteessä vahvistettujen korjauskertoimien soveltaminen johtaa palkkojen nousuun. Jos liitteessä vahvistettujen korjauskertoimien soveltaminen johtaa palkkojen laskuun, toimielimet laskevat palkat taannehtivasti 1 päivän heinäkuuta 2004 ja tämän asetuksen voimaantulopäivän väliseltä ajalta. Liikaa maksettujen määrien takaisin perimiseen johtava taannehtiva tarkistus koskee tämän asetuksen voimaantulopäivää edeltävää enintään kuuden kuukauden ajanjaksoa. Takaisinperintä porrastetaan enintään kahdentoista kuukauden ajalle samasta päivästä laskettuna. 3 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE +++++ TABLE +++++ RAHOITUSSELVITYS 1. Toimenpiteen nimi Ehdotus neuvoston asetukseksi Euroopan yhteisöjen virkamiesten sekä sopimussuhteisten ja väliaikaisten toimihenkilöiden, joiden asemapaikka on kolmannessa maassa, ja eräiden jossakin kymmenestä uudesta jäsenvaltiosta enintään 15 kuukauden ajan liittymisen jälkeen toimessa pysyvien virkamiesten palkkoihin 1 päivästä heinäkuuta 2004 alkaen sovellettavista korjauskertoimista 2. BUDJETTIKOHTA XX-010102-01 3. OIKEUSPERUSTA Henkilöstösääntöjen liitteessä X oleva 12 ja 13 artikla 4. RAHOITUSVAIKUTUKSET 4.1 Vuoden 2004 tosiasiallisia menoja € 125 139 579 koskeva arvio (€ 10 428 298,25 kuukaudessa) (1) 4.2 Heinäkuusta 2004 alkaen sovellettavienkertoimien arvioitu vaikutus - € 11 814,59 (2) 4.3 Arvioidut puolivuotismenot [(2) x 6] - € 70 887,54 4.4 Arvioidut vuotuiset menot [(2) x 12] - € 141 775,08 4.5 Vaikutukset suhteessa tosiasiallisten menojen määrään [(2) : (1)] - 0,11329356 % Nämä taloudelliset vaikutukset eivät sisällä komission kuukausittain vahvistamien väliaikaisten kertoimien vaikutusta. [1] EYVL L 56, 4.3.1968, s. 1. [2] EUVL L 161, 30.4.2004, s. 11. [3] EUVL L 317, 16.10.2004, s. 1.